
COMUNICAT DE PRESĂ - CONFERINȚA DE DEMARARE A PROIECTULUI
„Dotarea Spitalului Clinic de Urgență „Sf. Pantelimon” București cu echipamente și materiale relevante pentru tratamentul adecvat al pacientului critic neonatal”,
Contract de finanțare nr. 1245/20/NN/14.02.2024


„PNRR/2022/C12/MS/I2.3a – Secții de terapie intensivă pentru nou-născuți”

Spitalul Clinic de Urgență „Sf. Pantelimon”, în calitate de beneficiar al proiectului, anunță organizarea CONFERINȚEI DE DEMARARE A PROIECTULUI „Dotarea Spitalului Clinic de Urgență „Sf. Pantelimon” București cu echipamente și materiale relevante pentru tratamentul adecvat al pacientului critic neonatal”, contract de finanțare nr.: 1245/20/NN/14.02.2024, proiect finanțat de Uniunea Europeană – Urmatoarea Generație UE, în cadrul Planului Național de Redresare și Reziliență.

Evenimentul va avea loc în data de 5 martie 2025 începând cu orele 09.30 la sediul beneficiarului proiectului, Spitalul Clinic de Urgență „Sf. Pantelimon”. 

Evenimentul va fi susținut de managerul de proiect precum și de membri ai personalului de conducere a instituției. Sunt așteptați să participe la eveniment atât membri ai personalului medical care se ocupa de îngrijirea pacienților neonatali, alți specialiști din cadrul unității medicale, precum și membri ai personalului administrativ și de conducere. Agenda evenimentului cuprinde  prezentarea contextului implementării proiectului, obiectivele acestuia, precum și date tehnice cu privire la echipamentele ce urmează a fi achiziționate prin proiect.
Proiectul se derulează în intervalul 14.02.2024 – 30.05.2025.
Obiectivul general al proiectului vizează îmbunătățirea accesului la tratament al nou născuților cu afecțiuni critice prin dotarea secției de terapie intensivă neonatală din cadrul Spitalului Clinic de Urgență                                        „Sf. Pantelimon” cu aparatură medicală relevantă. Proiectul vizează dotarea a 5 paturi existente în așa fel încât pacienții să poată beneficia de aparatură și dotări de ultimă generație.

Prin prezentul proiect, Spitalul Clinic de Urgență „Sf. Pantelimon” urmărește să asigure furnizarea unor servicii medicale de înaltă calitate prin achiziționarea urmatoarelor echipamente destinate îngrijirii pacientului critic neonatal:
· pentru 5 posturi de terapie intensivă existente: aparate ventilație mecanică și incubatoare performante, stație centrală pentru 5 monitoare semne vitale, injectomate și pompe de perfuzie, ecograf neonatal cu sonde pentru cord, cap/abdomen, mixere aer-oxigen pentru sălile de naștere, ventilator de transport cu FiO2 reglabil, incubator de transport; 
· pentru screeningul retinopatiei de prematuritate: un oftalmoscop indirect și un sistem imagistică pentru retină - Retcam.
Grupul țintă, direct influențat de activitățile proiectului, este format din pacienții vizați de activitatea desfășurată în cadrul spitalului și din personalul medical implicat în livrarea actului medical.

Principalele rezultate preconizate în cadrul proiectului sunt: 
· A.1 Achizitionarea echipamentelor, aparaturii si tuturor dispozitivelor previzionate
· A.2  Managementul general si financiar al proiectului 
· A.3 Activitati de informare si publicitate 
· A.4 Auditul finanaciar al proiectului 

Valoarea totală eligibilă a proiectului este de 5.545.203,57 lei din care valoarea contribuției comunitare 4.659.834,93 lei.

Termen de finalizare proiect: 30.05.2025.
Proiectul este finanțat de Uniunea Europeană – următoarea Generație UE, în cadrul Planului Național de Redresare și Reziliență.
PNRR: Fonduri pentru România modernă și reformată!
Conținutul acestui material nu reprezintă în mod obligatoriu poziția oficială a Uniunii Europene sau a Guvernului României.

Date de contact:
Iuliana GHITĂ – Manager de proiect
Telefon – 021 255 40 90, int. 203
E-mail: achizitii_sfpantelimo@yahoo.com

